CELEX: 62020CN0326
Language: bg
Date: 2020-07-22 00:00:00
Title: Дело C-326/20: Преюдициално запитване от Administratīvā apgabaltiesa (Латвия), постъпило на 22 юли 2020 г. — SIA MONO/Valsts ieņēmumu dienests

5.10.2020   
            
            
               BG
            
            
               Официален вестник на Европейския съюз
            
            
               C 329/5
            
         
      Преюдициално запитване от Administratīvā apgabaltiesa (Латвия), постъпило на 22 юли 2020 г. — SIA MONO/Valsts ieņēmumu dienests
      (Дело C-326/20)
      (2020/C 329/07)
      Език на производството: латвийски
      
         Запитваща юрисдикция
      
      Administratīvā apgabaltiesa
      
         Страни в главното производство
      
      
         Жалбоподател в първоинстанционното и във въззивното производство: SIA MONO
      
         Ответник в първоинстанционното и жалбоподател във въззивното производство: Valsts ieņēmumu dienests
      
         Преюдициални въпроси
      
      
                  1)
               
               
                  Трябва ли член 12, параграф 1 от Директива 2008/118/ЕО на Съвета от 16 декември 2008 година относно общия режим на облагане с акциз и за отмяна на Директива 92/12/ЕИО (1) да се тълкува в смисъл, че акцизните стоки, предназначени за ползване в рамките на дипломатически и консулски отношения, се освобождават от облагане с акциз, при условие че е предвидено плащането за тези стоки да се извършва с непарични платежни средства, че плащането е извършено фактически и че на доставчика са платили действителните получатели на посочените стоки?
               
            
                  2)
               
               
                  Трябва ли член 12, параграф 2 от Директива 2008/118/ЕО на Съвета от 16 декември 2008 година относно общия режим на облагане с акциз и за отмяна на Директива 92/12/ЕИО да се тълкува в смисъл, че държавите членки могат да определят условия и ограничения, които в рамките на дипломатическите и консулските отношения да поставят освобождаването на акцизните стоки от облагане с акциз в зависимост от изискването купувачът на тези стоки фактически да е платил за тях с непарични платежни средства?
               
            
         (1)  ОВ L 9, 2009 г., стр. 12.